བརྩམས་སྒྲུངབཙུན་ཡགལ་ལྟ་དུས་སེམས་སྡུག་དང་སྙིང་རྗེ།སེམས་ཁུར་སོགས་གཅིག་ཏུ་མ་ངེས་པའི་ཚོར་བ་ཞིག་གིས་མགོ་འཐོམས་ཡོང་།སྤྱིའི་ཆ་ནས་བལྟས་ན་བརྩམས་སྒྲུངབཙུན་ཡགལས་སྨྱུག་ཁ་མང་པོབཙུན་ཡགགི་སྟེང་དུ་བསྐོར་ཡོད་པས་མི་སྣ་གཙོ་བོ་ནིབཙུན་ཡགཡིན་པ་རྟོགས་ཐུབ།ཞིབ་ཏུ་བསམ་བློ་བཏང་ན་བརྩམས་སྒྲུང་གི་མཇུག་ཡོངས་སུ་བསྒྲིལ་མེད་ལ།མག་མོག་དང་གསང་བའི་ཚོར་བ་ཡན་གར་བ་ཞིག་ཀྱང་སྟེར་ངེས།བརྩམས་སྒྲུང་ཁྲོད་ཀྱིབཙུན་ཡགཟེར་བ་དེ་ནི་གཟན་ཤམ་ཕུད་མེད་པའི་བན་ལོག་ཅིག་ཡིན་ཡང་།ཁོའི་མི་ཚེའི་རྒྱུད་རིམ་ལས་མངོན་པ་ནི་ཁོར་ཡུག་གི་བཙོག་དྲི་ཐེབས་པའི་ཤུགས་རྐྱེན་ངན་པ་དེས་རང་དབང་མེད་པར་རང་ཉིད་ཁ་ལོ་བསྒྱུར་ཞིང་།ཐབས་ཟད་དང་འུ་ཐུག་གིས་བསྐྱལ་བའི་བན་ལོག་གི་འཚོ་བ་དངོས་དེ་བྲིས་ཡོད་ལ།གཞན་གྱིས་འཕྱ་སྨོད་དང་སྤྱི་ཚོགས་ཀྱིས་གདེང་འཇོག་དམན་པའི་ཁོར་ཡུག་ཏུ་བན་ལོག་ཚོར་ཁྱིམ་པ་བ་དཀྱུས་མ་ལས་སྡུག་བསྔལ་དང་ན་ཟུག་ཆེ་ཞིང་།ད་དུང་ཚེ་ཕྱི་མར་བསམ་ཚེ་སྡོམ་ཁྲིམས་དང་འགལ་བ་ན་སྔར་ལས་ལྷག་པའི་འཇིགས་སྣང་ཆེ་བ་ཞིག་ཡིན།འཚོ་བའི་ཁྲོད་ནས་ནང་སེམས་ཀྱི་འགལ་ཟླ་དང་སྡུག་བསྔལ།འགྱོད་སེམས།སེམས་ཁྲལ་སོགས་ཀྱིས་གཅུན་པའིབཙུན་ཡགལ་སྔར་ཡོད་ཀྱི་བདེ་བ་ཞིག་ཐོབ་ཏུ་མེད་དེ།སྐབས་རེར་འཁོར་བ་ནི་སྡུག་བསྔལ་གྱི་རྒྱ་མཚོར་མཐོང་ནའང་།མུ་མཐུད་དུ་གོམ་པ་སྔུན་དུ་སྤོ་བ་ལས་ཐབས་མེད།བཙུན་ཡག་གིས་མི་སྒྲུབ་པ་གཅིག་ཀྱང་མེད་ནའང་དེའི་སྒྲུབ་སྟངས་དང་ལས་སྟངས་ལ་དགག་རྒྱག་བྱེད་པ་ཙམ་མ་ཡིན་པར་གཙོ་བོ་ནི་ནང་སེམས་ཀྱི་འགལ་བ་མང་པོ་ཞིག་ཅི་དྲག་གང་དྲག་གིས་མཚོན་པར་བྱས་ཡོད།